Diari Oficial de la Generalitat Valenciana


Sumari del DOGV 4471, del 01-04-2003 (2003/3338)

Notificació de la provisió de constrenyiment al senyor Ángel Berdonces Escalada, amb núm. de clau C1700002030195986.
--------------------------------------------------------------------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3338


Organisme emissor
:   Agència Estatal d'Administració Tributària. Delegació de Navarra

Tipus de document
:   Anunci

Notificació de la provisió de constrenyiment al senyor Ángel Berdonces Escalada, amb núm. de clau C1700002030195986. [2003/3338]
  
Pel present edicte, i pel fet que els deutors compresos en la relació que a continuació s'inserix no han pogut ser trobats en els domicilis que figuren en els registres de l'administració tributària o que s'han al·legat distintes causes per no rebre les notificacions per les persones que la legislació autoritza per a fer-se càrrec d'elles, els fa saber que:
  
Es notifica al deutor conforme a l'article 103 del Reglament General de Recaptació (Reial Decret 1684/1990, de 20 de desembre), que no havent sigut satisfet el deute de referència en el termini d'ingrés en període voluntari en virtut del que establix l'article 127 de la Llei General Tributària l'òrgan competent indicat amunt ha acordat:
  
«En ús de les facultats que em conferixen els articles 100, i 106 del Reglament General de Recaptació, liquide el recàrrec de constrenyiment pel 20% de l'import del deute pendent i dicte providència de constrenyiment perquè es procedisca executivament contra el patrimoni o garanties del deutor, en cas de no produir-se l'ingrés en els terminis assenyalats en l'article 108 del reglament esmentat».
  
Recursos
  
Recurs de reposició davant l'òrgan que ha dictat la providència de constrenyiment, en el termini de 15 dies comptadors des del següent al del rebut d'esta notificació o reclamació economicoadministrativa, davant el tribunal competent de la jurisdicció esmentada, en el mateix termini, sense que puguen simultaniejar-se estos dos recursos. La resolució de les reclamacions economicoadministratives correspondrà als òrgans economicoadministratius de la comunitat autònoma.
  
Motius d'impugnació
  
El procediment de constrenyiment podrà impugnar-se pels següents motius (art.138.1 de la Llei General Tributària i art. 99.1 del Reglament General de Recaptació).
  
- Pagament o extinció del deute.
  
- Prescripció
  
- Ajornament
  
- Falta de notificació de la liquidació o anul·lació o suspensió de la mateixa
  
- Defecte formal en el títol expedit per a l'execució suspensió del procediment
  
El procediment de constrenyiment, encara que s'interpose recurs, només se suspendrà en els termes i les condicions assenyalats en l'article 101 del Reglament General de Recaptació (Reial Decret 1.684/1990, de 20 de desembre).
  
Sol·licitud d'ajornament
  
Segons que establix l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà en la delegació o administracions de l'AEAT del territori en què s'haja d'efectuar el pagament.
  
Lloc de pagament
  
En l'entitat que presta el servici de caixa de la delegació administració de l'AEAT.
  
Interessos de demora
  
Les quantitats degudes, exclòs el recàrrec de constrenyiment, meritaran interessos de demora des de l'endemà del venciment del deute en període voluntari fins a la data del seu ingrés. El tipus d'interés es fixarà d'acord amb el que establixen els articles 58 de la Llei General Tributària i 36 de la Llei General Pressupostària, segons que es tracte de deutes tributaris o no tributaris respectivament.
  
Costes
  
En cas de produir-se costes en el procediment, l'administració repercutirà el seu import al deutor, conforme al que establixen els articles 153 i 157 del Reglament General de Recaptació.
  
Terminis per a efectuar l'ingrés (art. 108 del Reglament General de Recaptació)
  
a) Rebuda la notificació entre els dies 1 i 15 de cada mes, fins el 20, o immediat hàbil posterior.
  
b) Rebuda la notificació entre els dies 16 i últim de cada mes, fins al 5 del mes següent, o immediat hàbil posterior.
  
Presentació de l'interessat
  
S'advertix al deutor que pot comparéixer, per si mateix o per mitjà de representant, en l'expedient executiu que se'l seguix. Transcorreguts huit dies des de la publicació d'este anunci, sense presentar-se l'interessat, es tindrà per notificat de totes les successives diligències fins que finalitze la tramitació del procediment sense perjuí del dret que té a hi comparéixer.